Snowmen Weekender Tote Bag for Sale by Hanne Lore Koehler
Kids Portrait Weekender Tote Bags
Snowmen Weekender Tote Bag
weekender tote bags kids portrait for children children childrens room decor bedroom playroom education classroom school home decor kids kid toddler Manne van anderse vere | Thulana
4 Replies	(** fotos vanaf internet afgelaai)
Groot is my verbasing toe ‘n wild vreede man die deur voor my ooppluk en beduie ek moet instap. Ek is nie verbaas oor sy gelante gebaar nie, maar dis ‘n dames poeierkamer in ‘n inkopiesentrum, en ek vermy openbare badkamers soos griep inspuitings.
In Akkra moet mens die ongeskrewe reëls van mans weer van vooraf leer.
Hierso is alle mans bo die ouderdom van elf, totaal en al sokker gek, en ondersteun bekende Europese spanne. Daar is geen verwarring as hulle in groot troppe bymekaarkom en uitbundig rondspring en juig wanneer doele aangeteken word nie. Hulle eie span hoef nie eens te speel nie – enige lewendige sokkeruitsending sal doen. Onmiddelik na afloop van die wedstryd sit hulle die drinkding neer, en skoert huiswaarts want min van hulle het veel alkohol-lus.
Die mees effektiewe afpersing is wanneer ‘n vrou in trane uitbars. Ek erken ruiterlik ek het al in krokodiltrane met lopende snot en ‘n bygaande pynende kerm vanuit ‘n verknorsing gekom toe ek van die pad afgetrek is. En ja vroumens goete…enige verwysing na vroumens kwale, teaters en operasies, menstruasie pyne, oorgang jare, bloeddrukpille en jy kan letterlik sien hoe die doeane beampte wegdyns en jou handsak teruggee.
“Reguit woorde” is eenvoudig die beste raad wat ek enige iemand nuuts kan gee. Ons kompleks se swembadwater is louwarm 24/7, maar die mini-skare wat jou kom aanstaar moes ek gou ontmoedig. Die tuinier kom skielik die plante water gee, die sekeuriteitswagte kom stadig hulle rondtes stap en haak vas. Selfs die skoonmakersspan is skitterend aanwesig die oomblik as ek my handdoek oopgerol het. Dames, moenie skimp dat jy privaatheid benodig nie, moenie raad uitdeel en aanbevelings maak nie, hulle kóp dit nie. . Praat reguit, sê hulle moet weggaan en wegbly tot jy klaar geswem het.
“Ja” en “nee” is aanvaarbare antwoorde aan elke Jan-en-sy-maat, vir baie persoonlike vrae vra soos: “hou jy van Ghana?” Is jy getroud? Voer jy jou kat. Maar die ‘stilbly-antwoord’ is ‘n reaksie wat hierdie manne nie mee kan deel nie.
Taxi drywer: “You are looking fine today!” Antwoord: Swyg.
Pakker by Kassiere: “I want to marry your daughter!” Antwoord: Swyg
Assistant by I-shop: “I like a big-brain woman, can you teach me?” Antwoord: Swyg
Hierdie mense eet als en ‘banting’ is bewys die duiwel is doenig. Die eerste keer wat ‘n vreemde man my vertel het “you are so fat, and cute” het ek my inkopiewaentjie net daar gelaat en gaan tjank in die kar. Nou is ek ietwat wyser; dra ek wapperende rompe vir inkopies en hang die jeans in my kas vir weke lank. Manne hierlangs reken dis ‘n reuse kompliment om iemand te vertel hoe vet hulle is. Vet mense word gesien as gesond en welvarend, en elke tweede mens vreet hope rys en kos wat dryf in rooi palmolie asof dit hulle laaste ete op aarde sal wees.
Manne hierlangs is klokslag onthuts as hulle hoor jy het een of ander ingeneursgraad of tegniese kwalifikasie en skroom nie om te vra of jy langer jare as normaal geneem het om dit te bereik. Hulle stel hulleself voor as “Michael, engineer-Michael” of “Larry, CA-Larry” en wees gereed om bo-oor of doodgepraat word in ‘n geselskap want vroue is mooier toe-bêk op die arm, en nog stiller in die hoek.
Krawatknope en rooi satynsakdoeke met snyerspakke is allerdaags. Manne wat soos poue pronk in fyngewaad en duur parfuum is aan die orde van die dag. Hulle is nie verfyn nie, maar dring aan op die aandag wat hulle toekom. Met duur donker motor, groot oordrewe polshorlosie en goue telefone sal hulle op en af deur die restaurant stap en kliphard die een of ander besigheids transaksie bespreek. Basta met etiket en privaatheid, hy sal gesien word. Ander se status word gemeet aan die dames op 12 sentimeter hakke en aandrokke aan sy tafel, en die konjak wat hy met cola meng. Getroude mense pas bymekaar, presies dieselfde lap is gebruik vir hulle uitrustings, insluitende die 4 kinders se rokke en hemde.
Manne se hare en hardebaard word so te sê poenskop geskeer. Fênsie golwe en strepies word kunstig tot op ‘n paar millimeter gekap en gestyl. Ekstra wollerigheid op die kop is ‘n teken van swaar tye en die rede dat jy ‘n haarkapper nie kan bekostig nie. Dieselfde geld vir ‘n vuil motor. Jy über eerder as wat jy met ‘n vuil motor rondrits.
Ek reken ons kan rebelleer teen die goete wat ons so ‘anders’ vind, maar in die geheim waardeer ons die order van hierdie ongeskrewe reëls. Maar ek verstaan hoe moeilik dit is om in ‘n ander land en vreemde kultuur nie oopbek te bly staar nie.
Nou ja, toe stap ek fluks in daardie openbare badkamer in, sit nuwe lipsel aan en storm onder ‘n minuut weer uit, verlig daar’s geen teken van die gelante heer nie.
Share this:FacebookEmailPrintGoogleTwitterLinkedInTumblrPinterestLike this:Like Loading...
This entry was posted in Expat Living, Ghana, Living in Africa, Strange things, Traveling, Vreemde dinge and tagged Accra, Afrikaans, Akkra, Baard, Banting, Hakke, parfuum, Sokker, Swem, Trane on June 6, 2017 by Daniël Bezuidenhout.	Post navigation
← Blinde liefde en trou-brille
4 thoughts on “Manne van anderse vere”	Renate Bergh June 6, 2017 at 4:06 pm	Lekker gelees hhahaha
Reply ↓	rondomtaliedraai June 6, 2017 at 4:46 pm	My mond hang oop…
Reply ↓	Johan June 6, 2017 at 6:35 pm	Ai, en daai “I’m travelling” as hulle op die selfoon praat as hulle erens gaan
Reply ↓	Daniël Bezuidenhout Post authorJune 7, 2017 at 5:43 am	Netso- hulle is kammatag “been-to’s” want ‘I’ve been to UK and been to USA’. 🙄
Click below to follow on FB	//www.facebook.com/plugins/follow?href=https%3A%2F%2Fwww.facebook.com%2Fdaniel.bezuidenhout1&layout=standard&show_faces=true&colorscheme=light&width=450&height=80
Follow me on TwitterMy TweetsAnner Griffels: ThulanaManne van anderse vere
Annerdag se Goeters	Annerdag se Goeters
June 2017 May 2017 April 2017 March 2017 December 2016 November 2016 October 2016 September 2016 July 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 Anner GoetersAnner Goeters
Oumense se dinge
Posts I LikeWPC Friend: The Gentle Giant on Dis EkkeDon't Look on Procrastinator's Day OffAan Anike op haar 17e verjaard… on die lewe na 40Iceberg - from Tian Ziyi (Chil… on everydayismaildayWat wil 'n digter hê? on wolfshadowwhispersProject: NICE on Travelling NamibiaHeja Lodge | Windhoek on Travelling NamibiaNoena! Noena!! on Bali DromeCrafting while camping. on TokelosheStop Settling For Shitty Love… on Thought CatalogIt's Time to Pin This Week Dow… on Ben's Bitter BlogThe Only Attention I Want Is Y… on Thought CatalogHot ! on Cornelis Verwaal PhotographyBabawagter Bella on kindvanniewindSondag Kopies on rondomtaliedraaiTagsAccra
WindhoekGratis Boeke/ Free Books to read	Blog at WordPress.com.